Садрутдинова Ләйлә Идмас кызы, Казан шәһәре Совет районы 84нче мәктәбенең татар теле һәм әдәбияты укытучысы

“Татар теле һәм әдәбияты дәресләрендә текст өстендә эш алымнары куллану аша рус төркемнәре укучыларының функциональ грамоталылыгын үстерү.”

Бүгенге көндә гомуми белем алган укучылар аралашу һәм социаль мөнәсәбәтләрнең киң диапазонын хәл итү өчен кирәкле белем күнекмәләргә ия булырга тиеш. Бу максатка ирешү өчен без балаларда функциональ грамоталылык формалаштырырга тиеш.

Функциональ грамоталылык - кешенең әйләнә-тирә мохит белән мөнәсәбәтләргә керү, гомер дәвамында алынган белемнәрен куллана белү сәләте.

Уку грамоталылыгы - функциональ грамоталылыкның иң мөһим өлеше. Ул - укучыда текстларны аңлау, куллану, бәяләү, алар турында уйлану сәләтен үстерә.

Рус телле укучылар белән эшләгәндә уку аеруча зур урын алып тора, чөнки чит тел өйрәнүдә уку төп компонент булып тора.

Роберт Миннуллинның “Килен төшкәндә” шигыре мисалында балаларда функциональ грамоталылык формалаштыру мисалын тәкъдим итәм.

|  |
| --- |
| Килен төшкәндә  Ак күбеккә баткан юргалар  Кышкы юлдан ярсып чабалар.  Чак-чак кына аумый калалар  Салулаган чакта чаналар  Арттан чаба бала-чагалар.  Мамык мендәрләргә төренеп  Килен төшә бүген авылга  Борынгыдан калган гадәт ул  Халык чыга каршы алырга  Яшь кәләшне күреп калырга.  Җилкендереп яп-яшь кызларны  Килен төшә бүген бер өйгә.  Кайда калды шундый чагым дип  Авыр сулап куя әниләр,  Авыр сулап куя әбиләр.  Күптән инде ачып куйганнар  Килен төшкән өйнең капкасын.  Китәргә дип, кире япмасын,  Кайгы җиле килеп какмасын.  Роберт Миңнуллин |



1. “Килен төшә” сүзтезмәсен ничек аңлыйсың?
2. Ни өчен килен мамык мендәрләргә төренгән?
3. Шигырьдән синонимнарны табып яз:

Ат - Кәләш –

1. Сүзләрнең тәрҗемәсен яз:

Килен - каенана –

Җизни - кияү –

1. Татарларда борынгыдан калган нинди туй йолаларын беләсез?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_





1. Кайсы әйберләр туй йолаларына туры килә? Алфавит тәртибендә яз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_





1. Бу сүзләрне ничек аңлыйсың? Үз сүзләрең белән русчага тәрҗемә ит.

Килен төшә бүген бер өйгә.

Кайда калды шундый чагым дип

Авыр сулап куя әниләр,

Авыр сулап куя әбиләр.

Күптән инде ачып куйганнар

Килен төшкән өйнең капкасын.

Китәргә дип, кире япмасын,

Кайгы җиле килеп какмасын.